İlk olaraq Azərbaycan Respublikasının Dövlət Himni səsləndirildi. Sonra Bakı İslam Universitetinin kafedra müdiri Elvin Talışınski konfrans iştirakçılarını salamladı və milli-mənəvi dəyərlərin çox mühüm mövzu olduğunu və gənclərin bu məsələdə elmi və dini baxımdan maarifləndirilməsinin vacib olduğunu qeyd etdi. Konfrans Elvin Talışınski tərəfindən açıq elan olundu. Gənclər qarşısında çıxış edən E.Talışınski, Mənəvi Dəyərlərin Təbliği Fondunun icraçı direktoru, ilahiyyat üzrə fəlsəfə doktoru Mehman İsmayılov və Azərbaycan Tələbə Gənclər Təşkilatları İttifaqının (ATGTİ) Elm və təhsil departamentinin direktoru Əzizə Nəcəfova, Gəncliyə Yardım Fondunun vitse-prezidenti Salman Əliyev gənclərin maarifləndirilməsi işinin aparılmasının mühüm və strateji istiqamətlərdən olduğunu qeyd etdilər.